hu de hu hu hu hu hu hu en hu eo hu hu en hbs_lat hu hu hu en hu hu hu hu hu hu hu hu hu hu hu hu hu hu es hu de de en hu hu hu hu hu hu hu hu hu hu hu hu en
Magyar cikk nyerte el az EU újságíró-pályázatának második díját – CCO Magazin
Az Európai Unió a Süddeutsche Zeitung nevű német napilapnak ítélte oda a megkülönböztetés problémájának tudatosításáért járó „A sokszínűségért. A diszkrimináció ellen.” díjat. A második helyen Balla István, a FigyelőNet újságírója végzett a „Mit látnak Budapestből a cigány gyerekek” című cikkel. Egy Finnországból érkezett cikk pedig különdíjban részesült a szegénység és a diszkrimináció közötti összefüggés kihangsúlyozásáért.
A szervezők mindhárom nyertest egy tetszés szerinti EU-országban tett tanulmányi úttal jutalmazzák majd. Az Európai Bizottság 2010-re is meghirdeti újságíródíját.
„A kapcsolódó problémák bemutatása útján a sajtó kulcsszerepet játszhat a diszkrimináció, az előítéletek és a sztereotípiák leküzdésében. Az újságírók vitát indíthatnak, véleményt formálhatnak és felhívhatják társadalmaink figyelmét az olyan fontos kérdésekre, mint például a diszkrimináció,” – mondta Viviane Reding, a Bizottság alelnöke és jogérvényesülésért, alapvető jogokért és uniós polgárságért felelős európai biztos.
„A sokszínűség és a társadalmi befogadás Uniónk olyan alapértékei, melyek a jelenlegi gazdasági kontextusban még nagyobb jelentőséget kapnak. A mai nyertesek jelentősen hozzájárultak a diszkriminációval kapcsolatos problémák tudatosításához, és remélem, hogy ez még több újságírót ösztönöz majd a 2010-es versenyen való részvételre.”
A Brüsszelben megrendezésre kerülő ünnepség azokat az újságírókat részesíti elismerésben, akik írásaikon keresztül igyekszenek hozzájárulni ahhoz, hogy az emberek jobban megértsék a sokszínűség előnyeit. Az ilyen tudósítók arra ösztönzik olvasóikat, hogy közelebbről megvizsgálják és részletesebben átgondolják a megkülönböztetéssel és az egyenlőtlenséggel kapcsolatos kérdéseket. A Bizottság az idén különdíjjal jutalmaz egy a szegénység és a diszkrimináció közötti összefüggéseket megvilágító cikket.
Az első díjat Kathrin Löther, egy fiatal német újságíró-hallgató nyerte a Süddeutsche Zeitung-ban „Das Lieben der Anderen” („Mások szeretete”) címen megjelent cikkéért. A nyertes cikk a fogyatékkal élő emberek közötti szeretetet vizsgálja, rendkívüli melegséggel és humánus módon megközelítve a kérdést.
A második helyen Balla István végzett „Mit látnak Budapestből a cigány gyerekek” címen a FigyelőNet című magyar online magazinban megjelent cikkével, melyben a roma gyerekek életkörülményeit tárja fel.
A különdíjat pedig Hanna Nikkanen kapta „Kerrosten välissä” („Félúton megrekedve”) című cikkéért. A havonta megjelenő Voima folyóiratban közzétett cikk egy szegénységben élő finnországi bevándorló történetét mondja el.
A nyertes cikkek az alábbi címen érhetők el: http://journalistaward.stop-discrimination.info/
A 2010-es pályázat megnyitása
Időközben a 2010-es újságírói díjra is beküldhetők a pályázatok. A versenyen a nyomtatott és
az online sajtó minden olyan újságírója részt vehet, aki írásaiban a faji vagy etnikai hovatartozás, vallás vagy hit, életkor, fogyatékosság vagy szexuális irányultság miatti megkülönböztetéssel kapcsolatos kérdésekkel foglalkozik. A pályázó cikkeknek 2009. szeptember 1. és 2010. szeptember 17. között kell megjelennie egy az EU 27 tagállamának egyikében főszerkesztőséggel rendelkező sajtóorgánum nyomtatott vagy online kiadványában. A cikkek az újságírói díj weblapján keresztül 2010. szeptember 17-ig küldhetők be.
Az Újságírói Díj pályázat az EU „A sokszínűségért. A diszkrimináció ellen.” kampánya keretében szervezett tudatosító tevékenységek részét alkotja. Az idei verseny szervezésében partnerként vesz részt a European Youth Press, a European Journalism Centre és az Association of European Journalists.
A nyertes pályázatokat az EU a 2008 novembere és 2009. augusztus vége között a 27 tagállamból beküldött több mint 500 cikk közül választotta ki. A zsűri tagjai külön kiemelték a beküldött cikkek magas színvonalát. A szervezők mind a három európai nyertest egy tetszés szerinti EU-országban tett tanulmányi úttal jutalmazzák majd.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin